
Nunka hasi algu 
ku bo ta deseá pa 
keda deskonosí. 


Tremendo Color Your Walk 2023 


TA BUSKANDO 
EMPLEADO 


INFO AT EVE@NAPABONAIRE.COM 


PA REFORSA NOS 
DEPARTAMENTU 
DI TIRE CENTER 


Djadumingu 7 di mei hopi hende a subi kaya pa kana i tuma puiru riba nan kurpa. Ta trata aki di e aktividat di 
Color Your Walk 2023. 


LUCHA PA IGUALDAT 


Kustumbernan 
na nasementu 
di un mucha (1) 
Pa: Bòi Antoin 


2 
Djaluna 8 mei 2023 


Por haña e último vakaturanan 
riba e página di Facebook: 


‘Werken in 
Caribisch Nederland’ 


Sigui, like i share e, 
pa keda na altura. 


Sea Turtle Conservation a señalá 
Promé nèishi di turtuga na Klein Bonaire 


KRALENDIJK—Sea 
Turtle 
Conservation 
ta 
konfirmá e promé nèishi 
pa 2023. “Nos a konfirmá 
e promé nèishi di e tempo- 
rada di neishi di 2023. Du- 
rante nos di dos patruya aa 
Klein Bonaire, nos ta kon- 
firmá e promé nèishi,” asi- 
na e organisashon ta duna 
di konose.. 
Huntu ku boluntari- 


onan a limpia e área unda 
turtuganan ta traha nèishi 
na Klein Bonaire. Ta trata 
aki di u superfisie di 2 km 
unda e turtuganan pa 3 si- 
man largu ta bini kosta i 
pone webu. 
Den e dianan ku ta sigui 
e organisashon i boluntari- 
onan ta limpia e área i ta 
registrá e kantidat di sushi 
ku kolektá. 


Na supermerkado Warehouse 
Klientenan mester a para largu den rei 


KRALENDIJK—Su- 
permerkado 
Warehouse 
den oranan di mèrdia riba 
djasabra tabata basta drùk. 
Tantu ku tabatin reinan lar- 
gu meimei di e rèkinan. 
Remarkabel ta ku ta 


solamente dos kahera ta- 
bata disponibel. Klientenan 
mester a para warda basta 
ratu promé ku por a yega na 
turno. Pa kompensá e situ- 
ashon, a parti palu friu pa e 
klientenan. BONERIANO 


a trata na drenta den kon- 
takto ku e supermerkado pa 
mira kiko tabata motibu di 
e situashon, pero no a logra 
haña kontakto ku ningun 
persona pa duna komen- 
tario. 

LUCHA PA 
IGUALDAT 


KRALENDIJK- Tin un 
yamada fuerte pa Boneiru 
subi kaya djabièrnè 12 di 
mei den un lucha pa igual- 
dat. Ta trata di un mani- 
festashon ku ta kuminsá 
mitar di sinku di a-ardi 
na supermerkado Van der 
Tweel. 
E manifestashon lo ter- 
miná dilanti BC, ku dife- 
rente oradó ku lo hiba pa- 
labra. 
E organisadónan ta sp- 
lika ku ta trata di un mani- 
festashon públiko di soli- 
daridat ku e nòmber ‘huntu 
kontra pobresa’. 
Vários 
organisashon 
a uni forsa pa demonstrá 
ku básikamente Boneiru 
su kana a yena. Ta trata di 
entre otro AFBW, USIBO, 
UNKOBON, FNV, Green- 
peace i otronan. Boneiru tin 
13 aña ta warda pa Hulanda 
stipulá un mínimo sosial. 


Mínimo sosial 
Mínimo sosial ta e mon- 
tante mínimo ku un hende 
mester pa kubri su kosto di 
bida. Pa kasi tur habitante 
di Hulanda tin un mínimo 
sosial fihá. Na e momentu 
aki no tin un sosial mínimo 
stipulá pa Hulanda Kari- 
bense. Apesar ku Boneiru 
pa mas ku 12 aña ta parti 
di Hulanda no a fiha esaki. 
Konsekuentemente mas o 
ménos 40 porshento di e 
poblashon di Boneiru ta 
biba den pobresa. Asta tin 
un investigashon hasí pa 
Nationale Ombudsman ku 
a ilustrá ku no tin motibu 
sostenibel pa keda nenga e 
poblashon un mínimo sos- 
ial. UNKOBON a entamá 
un kaso kontra gobièrnu 
Hulandes pa obligá Den 
Haag pa bin ku un mínimo 
sosial hustu. E proseso aki 
sigur lo tuma su tempu. 


Apesar di tur esaki tin 
indikashon ku sekretario 
di estado Alexandra van 
Huffelen ainda no ta kom- 
pletamente sigur ku mester 
stipulá un mínimo sosial pa 
islanan BES. 
E ta haña ku promé ku 
tur kos, mester tin klaridat 
di e buraku entre e suèldu 
mínimo aktual i kosto di 
bida. E organisadónan di 
e manifestashon benide- 
ro ta enfoká pa haña mas 
hende posibel pa sostené e 
lucha aki. Nan a kuminsá 
un kampaña ònlain den 
kua por demonstrá sosten. 
Riba e wèpsait https://cam- 
pagnes.degoedezaak.org/ 
campaigns/bes-eilanden 
por subi demonstrá sosten 
na e kousa. Awe tardi 6'or 
USIBO lo tene un rueda di 
prensa na kas sindikal di 
AFBW pa duna mas infor- 
mashon. 


El a kousa furor den su tempu na Boneiru 
Robert de Palm ta baha ku penshun trankil 


KRALENDIJK – Awe 
djaluna 8 di mei Robert de 
Palm, yu di ámbos mayor 
boneriano, ta baha ku pens- 
hun. E ta baha ku penshun 
trankil, pasobra e ta haña 
ku el a sirbi komunidat bon 
komo ámtenar i tambe ak- 
tivo sektor sosial di Kòr- 
sou, siendo miembro di KI- 
WANIS. Dia promé di mei 
último Robert a kumpli 22 
aña laborando na BZV Bo- 
neiru i Kòrsou. Despues el 
a traha na SVB. 
Despues ku De Palm a 
kaba skol e kier a bai studia 
komo Belasting Adviseur, 


pero e no por a haña beka, 
pasobra den famia ántes un 
yu so por a haña i su ruman 
Micheal a haña pa studia pa 
piloto. Robert a keda Kòr- 
sou traha pa a yuda na kas 


pa kubri e gastunan. 


Karera 
Robert a deklará den un 
entrevista ku BONERIA- 
NO ku na total el a traha 43 
aña, di kual 19 na VanDorp 
Eddine, despues 3 aña na 
Feffyk. “Mi ta yama danki 
di kurason pa por a traha i 
duna tur loke mi tabata por 
pa SVB i ku ta gradesido 
pa tur e yudansa ku mi a 
haña.” 
“Temporada 
na 
Bo- 
naire mi a kumpli ku tur mi 
trabounan. Asta tabatin kos 
ku mi a pone mi kabes riba 


blòki pa e pueblo di e tempu. 
Tabata tokante karchinan 
PP oa kuido di salú pa ám- 
tenarnan di Eiland i Land. 
Den un programa na Bon 
FM mi a bisa diputadonan 
bai bisti karson. Tabata un 
furor i henter e BC e tempu 
ei no tabata ke traha mas ku 
mi. I asina mes mi a keda te 
final sin nada por a pasa te 
dia ku mi a disidí di regresá 
Kòrsou.” 


Fondo 
“E tempu ei no tabatin 
sèn pa drai BZV. Di 800 mil 
florin pa luna a bah’e te 150 


mil. Asina mes mi a usa 
mi bon sintí pa tòg a hasi 
mi trabou na bienestar di e 
pueblo tan stimá di mi”, se- 
gun Robert de Palm. 
De Palm tabata presiden- 
te di Kiwanis Club Bonaire. 
E tempu ei a hasi hopi kos 
pa FORMA, Fundashon 
Mariadal i otro instansi- 
anan. “Awor ku mi a baha 
tambe lo mi sigui hasi obra 
pa yuda den algu. Asina bo 
por keda mentalmente bon, 
hasi un spòrt, kana, kore, 
kuida e salá, pasobra sinta 
ketu den stul wak rònt no ta 
nada bon.” 

Ewald Abdul di AFBW: 
Penshonadonan tambe mester ta solidario 


KRALENDIJK – Kon- 
seho di AFBW, Ewald Ab- 
dul, di AFBW, ta haña ku 
penshonadonan tambe mes- 
ter ta solidario. Penshon- 
adonan na Boneiru ta un di 
e gruponan vulnerabel den 
nos komunidat. Sigur es- 
nan ku penshun di behes ta 
nan úniko entrada tur fin di 
luna. Ta tristu pa mira kon 
hopi di nos penshonadonan 
ainda tin ku traha despues 
di 65 aña di edat pa nan por 
gana algu èkstra pa yuda 
nan kubri nan gastunan di 
tur luna, kual nan ta hür di 
kas, awa i. koriente, trans- 
porte públiko, kuminda i 
artíkulonan di uzo personal, 
manera produktonan di san- 
itario, pero tambe de bes en 
kuando un karson o kamisa, 
mea, sapatu etc. Antó hopi 
biaha e trabou èkstra aki ta 
trabou peligroso i trabou 
di warda durante oranan di 
anochi i mardugá. Pensho- 
nadonan meresé mihó. 
Segun Abdul, despues 


di a duna 30 pa 40 aña di 
nan bida na komunidat 
trahando sea pa gobièrnu, 
sea pa un kompania òf pa 
nan mes, nan meresé di 
por hiba e delaster etapa 
di nan bida den un forma 
finansieramente 
trankil 
sin e preshon di kon tin 
ku paga gastunan básiko 
manera mi a deskribí. Den 
un palabra nan tin derecho 
riba un eksistensia digno i 
humano. I e derecho aki ta 
ankrá den nos konstitushon 
bou di artíkulo 20. Abdul 
ta sita: “Nederlanders hier 
te lande, die niet in hun 
bestaan kunnen voorzien, 
hebben een bij de wet te re- 
gelen recht op bijstand van 
overheidswege. Si nos tra- 
dusí esaki na papiamentu e 
ta bisa: “Ulandesnan(i nos 
ta ulandes) aki, ku no por 
prove’é den nan ekskisten- 
sia, tin derechi riba un asis- 
tensia reglá den lei.” 
Derecho 
Di akuerdo ku Abdul, 


for di ora un asuntu ta 
reglá den lei, e ta bira un 
derecho i no un fabor. Pues 
un penshonado e ora ei no 
ta dependé di ningun fabor 
polítiko pa e por reklamá 
su derecho riba e penshun 
di behes. Asina e po mus- 
tra ku ela yega e edat di 
penshun, e ta ulandes e ta 
bai ofisina di departamentu 
di asuntunan sosial i di la- 
bor, yena e formularionan 
ku nan dun’é i fin di e luna 
siguiente ku el a kumpli e 
edat di kobra penshun, e ta 
kuminsá kobra su penshun 
te dia su Kreador yam’é bin 


kas bèk. 
Abdul ta sigui: “Despu- 
es ku USIBO a organisá e 
manifestashon popular pa- 
sífiko aña pasá, minister a 
subi e penshun di behes di 
Usd.752 pa Usd.1047 pa 
luna entrante 1 di yanüari 
2023. Nos ta gradesido pa 
esei, pero entre tantu gas- 
tunan a sigui subi i e pro- 
blema a keda. 
Pa eliminá e problema 
aki mester stipulá un míni- 
mo sosial. Na Hulanda entre 
tantu diferente moveshon ta 
tumando lugá pa pone pre- 
shon i e gobièrnu hulandes 
ku despues di 13 aña a yega 
e momento awor si pa sti- 
pulá e mínimo sosial pa nos 
hendenan na Boneiru, entre 
kua nos penshonadonan. 
Eerste Kamer, partidonan 
den Tweede Kamer, FNV, 
e sindikato ku mas ku 2 
mion miembro, Asosashon 
di Munisipionan Hulandes, 
diferente medio di prensa 
ta entre esnan ku a uni i ta 


pone preshon.” 
Manifestashon 
Na Boneiru tambe U- 
SIBO ta kordinando un 
koalishon pa 12 di mei 
awor bolbe bin ku un mani- 
festashon popular, e biaha 
aki un manifestashon di 
solidaridat ku esnan vul- 
nerabel den nos komuni- 
dat, esta esnan ku ta risibí 
ònderstant, penshun di be- 
hes i penshun di biuda, di 
biudo i di huérfano. 
Abdul: “Komo pensho- 
nado i eks presidente di 
grupo di 60 plùs Grupo 
Grasiosoo Uni 60 plùs Ni- 
kiboko, mi kier a invitá tur 
mi kompañero i kompañer- 
anan di e otro organisashon- 
nan di 60 plùs den e otro 
barionan i tambe tur esnan 
afiliá den UPAH pa djòin 
e manifestashon aki, Nos 
lema lo ta: Penshonadonan 
di Boneiru tambe ta sostené 
e lucha pa stipulá un míni- 
mo sosial pa un eksistensia 
digno i humano.” 


KRALENDIJK – Resi- 
entemente Marcel de Palm, 
konosí komo Hopman, ta- 
bata na Boneiru den un gru- 
po for di Kòrsou. El a nase 
na Boneiru mas ku 82 aña 
pasá, pero semper a keda 


apresiá su isla. Tambe su 
famianan riba e isla. Siendo 
di bishita na Boneiru el a 
topa tambe ku su famianan 
na Divi Flamingo Beach 
Hotel. 
Marcel i su ruman Jai- 


me, kende a fayesé algun 
aña pasá, tabata figuranan 
konosí den e movementu 
‘scouting’ na Kòrsou. Nan 
a guia hopi mucha den gru- 
ponan di verkenner. 
Tantu Jaime komo Mar- 
cel ta hopi bon den kanta- 
mentu i yèl. Alabes hopi 
chistoso. 
Di mes Marcel a akudí 
atrobe pa grabashon di He- 
rensia. Loke el a hasi tam- 
be ta di duna Bòi Antoin, 
presidente di FuHiKuBo, 
un mapa konteniendo hopi 
kantika di seú. 
Ya kaba un di e program- 
anan grabá ku Marcel de 


Marcel de Palm a topa ku su famianan 


Palm a pasa na televishon, 
Pronto esun di dos tambe lo 
pasa. Siendo den studio di 
FuHiKuBo pa graba Heren- 


sia, Marcel a topa tambe ku 
ko-presentadó di Herensia, 
Aktualidat i ‘Aki Boneiru’ 
Velli Gijsbertha. 

Awe ta Dia Mundial di Krus Kòrá 
Krus Kòrá tin espasio pa mas yudansa 


KRALENDIJK -- “Nos 
ta kombensí ku tin hopi sui- 
dadano aki na Boneiru ku 
kurason pa komunidat i ta 
dispuesto ku ta saka man i 
yuda un ruman den nesesí- 
dat emergente, pero tin ku 
bisa ku ainda tin espasio 
pa mas yudansa.” Esaki 
Krus Kòrá Boneiru ta trese 
dilanti den kuadro di sele- 
brashon awe di ‘Dia di Krus 
Kòrá’ rònt mundu. 
Riba 8 di luna mei ta 
selebrá Dia Mundial di 
Krus Kòrá na honor di e 
fundadó di e movementu 
internashonal di Krus Kòrá, 
Jean-Henri Dunant, ku a 
nase riba e fecha aki na aña 
1828 na Suisa. 


Boneiru 
Mundialmente 
Krus 
Kòrà ta para ketu riba e 
fecha memorabel aki pa e 
trabounan desplegá mun- 


dialmente pa kada un di su 
miembronan i mas ahinda 
keda plantia e nesesidat 
pa sigui krea medionan pa 
protehá bida den nos komu- 
nidatnan i rekòrda hende 
kontinuamente di e impor- 
tasia pa protehá dignidat di 
viktimanan di kualke kon- 
flikto armá i tur kousa di 
violensia. 
Krus Kòrá Boneiru den 
un komunikado: “Riba e 
dia aki tambe ta para ketu 
na nos prinsipionan funda- 
mental pa nos keda mantene 
i respetá esakinan tur mo- 
mentu i den tur situashon 
ku presentá. E 7 prinsipi- 
onan fundamental di Krus 
Kòrá ta: imparsialidat; hu- 
manidat; 
independensia; 
neutralidat; boluntarismo; 
universidat i unidat.” 
Pues Dia Mundial di 
Krus Kòrá ta un dia inter- 
nashonal ku ta dediká na 


aliviá sufrimentu humano, 
alsamentu di dignidat hu- 
mano, protehá bida i tambe 
prevení situashonnan di 
emergensia i disaster natu- 
ral. 


Aktividat 
Den e luna di mei aki 
Krus Kòrá Boneiru kier 
pone énfasis pa motivá i 
enkurashá kada suidadano 
boneriano pa enbolbí nan 
mes mas den aktividatnan 
ku ta trata di salba bida. 
A habri e luna di mei 
aki poniendo un krans na 
e monumento di nos héru- 
enan ku a pèrdè nan bida 
durante di Segundo Guera 
Mundial. 
Segun Krus Kòrá, tristu 
ta ku ainda humanidat ta 
eksperensiá 
konfliktonan 
armá i violensia ekstremo. 
“Pesei nos di Krus Kòrá 


Boneiru kier yuda krea 
konsiensia pa algu asina 
no tuma lugá nunka mas. 
Lo klousurá e luna aki ku 
un dia habrí pa komunidat, 
eksponiendo nos material- 
nan i hasi demostrashon di 
trabounan ku nos miem- 
bronan ta desplegá regular- 
mente. Di e forma aki nos 
kier duna inisio na e tempo- 
rada di orkan, pa nos ta bon 
prepará i tambe duna inisio 
na nos selebrashon 40 aña 
Krus Kòrá Boneiru (1 di 
aprel 2024).” 
Mas informashon di e 
dia habrí aki lo kontinuá. 


Boluntario 
Krus Kòrá ta hasi yama- 
da pa haña boluntario. Nan 
ta bisa: “Nos komunidat ta 
kresiendo i asina nos orga- 
nisashon tambe tin ku sigui 
krese atrabes di su miem- 


bro i boluntario. Tambe bo 
por kontribuí den forma 
di donashon. Nos orga- 
nisashon ta brinda kada su- 
idadano òf organisashon e 
oportunidat pa forma parti 
di e organisashon humani- 
tario di boluntario di mas 
grandi di mundu.” 
Direktiva di Krus Kòrá 
Boneiru ta a gradisí tur su 
miembro i boluntarionan 
i tambe tur esnan ku a bai 
nos dilanti pa nan aporte i 
kontribushon balioso na e 
kousa aki. 
Esnan interesá pa haña 
mas informashon i pa 
despues kontribuí òf aportá 
ku Krus Kòrá Boneiru ko- 
muniká ku nos via What- 
sapp na e number +599 
700.7001 òf +599 700.7002 
Krus Kòrá Boneiru ta konta 
ku bo. 


Djaweps último Krus Kòrá a asistí na e akto di kon- 
memorashon di mortonan ku a kai debí na akshonnan 
di Segundo Guera Mundial. 


KRALENDIJK- 
E 
wèpsait di notisia na hu- 
landes, Bonairekrant ta 
aksesibel un bia mas. Por 
konsiderá Bonairekrant e 
ruman di BONERIANO, 
tresiendo notisia di pueb- 
lo na e idioma hulandes. 
Un inisiativa sumamente 
importante mirando e po- 
blashon aktual di Boneiru. 
E redakshon final di Bo- 
nairekrant ta den man di 
Boi Antoin i reportero Na- 
thaly Evertsz. 
Boi Antoin den su 
trabounan pa engrandesé 
kultura i historia di Bo- 
neiru riba un base regular 
tin kontakto ku vários hu- 


landes oropeo, di tur klase 
sosial i edukashon. “Un 
kos tur tin komun. E nese- 
sidat i gana pa yega na noti- 
sia lokal di Boneiru. Tambe 
pa haña mas informashon 
tokante nos kustumbernan 
i norma i balor”, Antoin ta 
splika. 
No por deskartá ku e 
kantidat di persona di orí- 
gen hulandes oropeo ku ta 
bin buska nan bibá riba nos 
isla ta oumentando. Tambe 
tin vários ámtenarnan hu- 
landes ku ta bin aki pa un 
periodo limitá. 
“No por ignorá e me- 
nasa real den forma di un 
‘kloof’ entre e habitantenan 


lokal i e hulandes oropeo 
ku e bin establesé riba Bo- 
neiru. E distansia aki, en- 
tre e gruponan di habitan- 
te, por ta hopi mas chikí 
na momentu ku tin mas 
konosementu di e kultura 
i historia di Boneiru. Bo- 
nairekrant ke stimulá esa- 
ki, tresiendo tur dia notisia 
lokal, kultura i historia 
ta promové integrashon 
di e hulandes oropeo den 
komunidat 
boneriano”, 
Evertsz ta agregá. 
Por lesa tur notisia di 
Bonairekrant riba www. 
bonairekrant.com of pa- 
gina di Facebook. 


Bonairekrant notisia na hulandes 

KRALENDIJK – Kon- 
sehal Daisy Coffie ta haña 
ku gobièrnu di Boneiru 
mester pone kabes huntu 
ku VNG, e organisashon di 
munisipionan hulandes, pa 
pone preshon riba Hulanda 
pa atendé e problemátika di 
pobresa na Boneiru. 
Den e karta Daisy Cof- 
fie ta mustra ku 40% di po- 
blashon boneriano ta biba 
den pobresa struktural. Ya 
pa dies tres aña -igual na 
kuater gobièrnu na Den 
Haag- no a stipulá un míni- 
mo sosial pa nos poblashon. 
Esaki apesar di atvertensia- 
nan di Raad van State, Ko- 
legio di Derechonan Hu- 
mano, Defen sor di Pueblo i 


Daisy Coffie di M21: 
Urgi VNG pa manda karta Hulanda huntu ku gobièrnu tokante pobresa 


Defensor di Mucha i kom- 
ishonnan speshal (NIBUD 
i REGIOPLAN). Tambe 
apesar di moshonnan den 
Twee de Kamer i Senado te 
awe no a bin un ònderstant 
ni un penshun di behes hu- 
mano i digno. 
Coffie: “E bida riba nos 
islanan ta de fi ni ti va mente 


mas karu ku na Hulanda, 
pero e seguridat sosial ta 
keda leu a tras. Esaki mester 
stòp. Ami no ta mira nada 
ku ta legitimá e desigualdat 
aki. Ni tampoko artíkulo 
132a, insiso 4 por hustifiká 
e desigualdat, miéntras ku a 
pa la brá ku Hulanda ku nos 
lo krea un nivel di seguridat 
so sial (sociaal voorzien- 
ingsniveau) akseptabel den 
Hulanda.” 
Di akuerdo ku Coffie, 
Boneiru ta miembro di e 
Asosashon di Munisipio- 
nan Hulandes (VNG) i e ta 
di opinion ku a yega e mo- 
mento ku mester di nan yu- 
dan sa pa para e desigualdat 
aki. “Nos islanan ta kompa- 


rabel ku Texel i Schiermon- 
nikkenoog i mi tin sigur ku 
eseinan no ta haña otro tra- 
to ku e sobrá munisipionan 
den Hulanda.” 
Komo ku ta trata un 
tema ku ta riba nivel polí- 
tiko/gubernamental 
mes- 
ter atendé, Coffie ta aserká 
Kolegio Ehekutivo ku e 
petishon pa kon si de rá pa 
formalmente i basá riba 
moshonnan di Konseho In- 
sular ri ba e tema aki aserká 
e Asosashon pa sosten den 
e lucha aki. 
“Si na nòmber di tur e 
mu ni si pio nan VNG manda 
un karta pa Gabinete Ruttte 
IV i mui en espesial pa se- 
kretario di estado Sra. Ale- 


xandra van Huffelen i mini- 
ster Sra. Carola Schouten, 
mi ta kere ku e ta pone e 
preshon (polítiko) nesesa- 
rio pa trese un kambio den 
e posishon tumá te awor”, 
segun Daisy. 
E konsehal ta spera ku 
su kontribushon lo ser risibí 
positivamente i ku e por ta 
un gesto positivo tambe di- 
rekshon di e organisashon- 
nan 
sosial 
ekstraparla- 
mentario ku dia 12 awor a 
organisá un mani festa shon 
ku netamente e meta aki, 
esta urgi pa stipulá i ehe- 
kutá un mínimo sosial en- 
trante 1 di yanüari 2024 ya 
ku no por mas i ku ta basta 
awor. 


M21: “Nos tin ku bisa kon nos ke pa Hulanda yuda.” 
Mas partisipashon di Boneiru 


KRALENDIJK – M21 
ta trese dilanti ku na sèp- 
tèmber 2004 pueblo boneri- 
ano a bai un referèndem i a 
skohe pa un laso direkto ku 
Hulanda basá riba e prin- 
sipio di supsidiaridat. Esaki 
ta nifiká ku lo a repartí tar- 
eanan entre loke Hulanda 
ta yuda Boneiru hasi i loke 
Boneiru mes ta hasi. Na 
2006 a konfirmá esaki i na 
2010 a hasi Boneiru un par- 
ti integral di Hulanda komo 
Entidat Públiko (no mu- 
nisipio) i a pone ku ora di 
traha leinan por desviá for 
di e parti oropeo basá riba 
sirkunstansia nan spesífiko 
di nos situashon (diferen- 
siashon positivo). I komo 
ku ta trata di nos situashon 
a palabrá ku trahamentu di 
lei- i reglanan i tumamentu 
di desishonnan ku tin im- 
pakto riba nos bida aki na 
Boneiru mester ser hasí 
den konsulta ku nos gober- 
nashon. 


Sapatu 
Aki e sapatu ta primi 
serka frakshon di M21. 
“Nos gobernashon ta kon- 
sistí di tres órgano, nan ta: 
Gezaghèber, Kolegio Ehe- 
kutivo i Konseho Insular. 
Ta nan tres huntu ta forma 


e gobernashon di e isla aki. 
Opviamente den WOLBES 
a deliñá kada un di e órga- 
nonan aki su outoridat i su 
tarea. Pero den tur esaki 
Konseho Insular ta e ór- 
gano mas haltu, ya ku ta 
Konseho Insular ta nombra 
i retirá miembronan di Ko- 
legio Ehekutivo, ta Konse- 
ho Insular ta stipulá kuadro 
di maneho i ta stipulá e 
presupuesto ku fondonan 
pa ehekutá e maneho, i ta 
Konseho Insular ta traha 
ordenansa di lei. Den un 
frase: ta Konseho Insular ta 
e guardia di interes general 
di pueblo boneriano, ya ku 
e pueblo boneriano a skohe 
nan i komo tal nan ta repre- 
sentá e pueblo tambe.” 
Ta hopi ta e kasonan i 
nan ta birando dia pa dia 
mas, ku Konseho Insular 
ta 
keda 
kompletamente 
ekskluí for di desishonnan 
ku netamente ta mishi i tin 
impakto riba e bida diario 
di esnan ku Konseho Insu- 
lar ta representá, esta pueb- 
lo. 
Ta den medionan di ko- 
munikashon 
miembronan 
di Konseho Insular mester 
tende, lesa i mira ku tal i tal 
minister i/òf sekretario di 
estado ta na Boneiru pa bin 


informá di un ke otro de- 
sishon ku a òf lo bai tuma 
na Den Haag. Otro ora ta 
tende, lesa i mira ku em- 
pleadonan públiko di un òf 
otro ministerio di Hulanda 
a firma dokumentonan i/ 
òf a yega na akuerdo ku 
Kolegio Ehekutivo riba te- 
manan ku tin impakto riba 
nos isla.” 


Interkambio 
Awor Frakshon M21 ta 
komprondé ku e interkam- 
bio di informashon ta tuma 
lugá 
primeramente 
riba 
nivel di gobernashon, esta 
ministerionan i Kolegio 
Ehekutivo, pero esei no ta 
kita afó ku tantu Parlamen- 
tu Hulandes, esta Tweede 
Kamer, pero tambe Konse- 
ho Insular mester keda in- 
formá di e desaroyonan aki. 
M21: “Es mas, gobièr- 
nu hulandes, pero tambe 
Kolegio Ehekutivo tin un 
asina yamá “informatiep- 
licht”, esta obligashon di 
informashon na represent- 
antenan di pueblo. Ta den 
e forma akí e representante 
di pueblo por hasi su trabou 
di supervishon i kontròl 
riba maneho i ehekushon di 
maneho di gober na shon.” 
“E siman akí nos ta hab- 


ri atrobe ku bishita di min- 
ister Rob Jetten ku ta bin 
partisipá na un konferensia 
tokante klima na Aruba, na 
kua Boneiru tambe ta par- 
tisipá. Den e mesun rosea 
nos por lesa di un konsepto 
di lei pa ku aktividatnan 
den barionan ku a drenta e 
tanda di konsulta via inter- 
nèt. Nos a kaba di protestá 
kontra kambionan unilat- 
eral di WOLBES i FINBES 
di parti di Hulanda sin ku 
ta envolví Konseho Insular. 
I asina nos por sigui men- 
shoná mas.” 
Ta pa e rasonnan aki i 
siguiendo e NÒ ku pueblo a 
ekspresá na desèmber 2015, 
Frakshon M21 ta insistí ku 
mester bin ku un ofisina di 
Asuntunan Konstitushonal 
i di Reino, i tambe mester 
bin den e repartishon di 
portafolio di Kolegio Ehe- 
kutivo aktual ku un porta- 
folio di Asuntunan Konsti- 
tushonal i di Reino, asigná 
na un diputado. 


Análisis 
M21 ta haña ku mes- 
ter boga pa akí na Boneiru 
riba nivel nashonal nos ban 
analisá nos ku nos despues 
di 12 aña di laso direkto, e 
kontenido i funshonamentu 
di e relashon akí i su bene- 
fisionan òf nò pa pueblo di 
Boneiru. 
Komishon Spies a eval- 


uá na 2015 i despues di esei 
“dato piskadera”. E sistema 
a bira kada ken pa su kue- 
nta i Dios pa nos tur. 
M21 mas aleu ta sp- 
lika: “Ta pa tal rason tambe 
Frakshon M21 ta konstatá 
ku e malkontentu den pueb- 
lo ta kresiendo bou di tur 
gremio, pasobra kada biaha 
di nobo nos ta haña nos ku 
sorpresa. Asuntunan ku a 
dura añanan pa prepará pa 
e komunidat, Hulanda ke 
pusha nan den nos garganta 
den un tempu masha kòrti- 
ku i kosnan ku realmente ta 
nesesidat di pueblo ta keda 
bira rondó di nan sin tuma 
desishon.” 
Komo ehèmpel M21 ta 
tuma por ehèmpel stipu- 
lashon di un mínimo sosial 
ku ya tin 13 aña ku apesar 
di e realidat ku tur rapòrt a 
indiká i ku tur mandatario 
mes a eksperensiá, ainda no 
ta stipulá, ku e konsekuen- 
sia ku ketu bai 40% di nos 
poblashon ta biba den po- 
bresa. 
P’esei M21 ta sostené 
e manifestashon di dia 12 
awor i ta hasi un yamada 
riba tur hende, tambe esnan 
ku no ta kai den e 40%, pa 
demonstrá solidaridat ku 
nos kompatriotanan ku ta 
lucha pa un eksistensia de- 
sente i humano komo parti 
di Hulanda, e pais number 
tres mas riku na mundu. 

Tarifa kap rama muchu abou 
Gobièrnu ta primintí mehorashon 


KRALENDIJK – E 
tarifa ku Gobièrnu ta usa 
pa hür tim pa kap rama, ta 
muchu abou. E tarifa no ta 
alentador i entre tantu ta 
menasá pa originá un falta 
di tim di kap rama. 
Entidat Públiko Boneiru 
ta hür tim di kap rama pa 
trabounan di kap rama riba 
e isla. 
Henter aña, prinsipal- 


mente durante periodo di 
yobida, tim di kap rama ta 
nesesario pa mantené ka- 
mindanan liber di rama. 
Asina entre otro nan ta 
mantené rutanan turístiko 
limpi i aksesibel. 
Na e momentu akí e 
tarifa ta 84 sèn pa meter i 
mayoria di e timnan tin no- 
shon pa nenga e trabounan. 
“Ku esaki mi mester paga 


personal, kumpra material i 
hasi mantenshon. Mi no ta 
sobra kasi nada pa mi mes,” 
hefe di un tim di kap rama 
ta bisa. 
Un otro tim di kap rama 
independiente ta buska un 
alternativa. “Mi a tuma un 
trabou regular. Banda di mi 
trabou, mi ta hasi trabou di 
kap rama. E ta dura sí mas 
largu promé ku mi keda kla 
ku e promé meternan, pero 
di otro manera mi no ta so- 
brebibí.” 
Diputado 
Hennyson 
Thielman ta rekonosé ku e 
tarifa ta abou. “Enbèrdat e 
ta muchu abou. Awor nos 
ta atendiendo ku e proseso 
a adaptá e tarifa na un nivel 
mas realístiko.” 


KRALENDIJK/AM- 
STERDAM – Na dife- 
rente sitio na Hulanda por 
bakuná awor kontra den- 
gue. Esei ta bon notisia pa 
biaheronan ku a yega di 
pega kaba ku e vírùs. Te 
ku awor no tabatin un bon 
remedi kontra dengue. 
Ta haña un infekshon 
di dengue via un piká di 
un sangura den un área 
trópiko manera Tailandia, 
Indonesia i área di Karibe. 
Te ku resien, no tabatin 
manera pa protehá kon- 
tra dengue ku no ta paña 
protektor, òf sprei konta 
sangura. 
Esei a kambia ku binida 
di un bakuna ku a aprobá 
fin di aña pasá pa uzo den 
Europa. 
Ta pasa mientrastantu e 
promé anguanan ku e ba- 
kuna di e industria farma- 
séutiko Takeda. 
Landelijk Coördinatie- 
centrum 
Reizigersadvi- 
sering (LCR) ta laga RTL 
Nieuws sa ku e ta haña 
señalnan ku tin hopi de- 
manda pa e bakunashon. 
Dòkternan ta konsehá 
aktualmente 
pa 
perso- 


nanan ku a yega di haña 
un infekshon kaba pa pasa 
e bakuna di dengue. Na 
momentu di un di dos òf 
di tres infekshon, e desa- 
royo di e enfermedat ta 
mas serio. 
Ora un sangura ku ta 
infektá ku dengue pika 
un hende, e por bira basta 
malu i sin tratamentu asta 
e por muri. P’esei pa per- 
sonanan tambe ku no a 
yega di haña infekshon, 
un bakunashon ta algu pa 
konsiderá. 
Pa un protekshon kom- 
pleto, mester pasa dos an- 
gua ku un interupshon di 
tres luna. E gastunan ta 
alrededor di 250 euro. No 
tur hende por bakuná. Den 
e kaso akí e bakuna no ta 
disponibel pa mucha, tam- 
poko pa hende muhé na 
estado. 


Angua di bakuna nobo 
kontra dengue 


KRALENDIJK – Irlen- 
ska Martinus ta bai parti- 
sipá na Miss Petite Miss 
and Mister Hispanoamerica 
Internacional 2023. Dia 8 di 
aprel último Irlenska Marti- 
nus a sali 2nd Runner Up 
Miss Teen Bonaire 2022 I 
a keda koroná komo Miss 
Petite Hispanoamerica Bo- 
naire 2023. Irlenska lo tin 
e tarea pa representá Bo- 
neiru den e siman di 1 pa 8 
di ougùstùs awor na Punta 
Cana, Repúblika Domini- 
kano. 
Hispanoamerica 
Inter- 
nacional ta konsiderá komo 
un di sertámennan di beye- 
sa mas gustá den Karibe, ku 
tin komo meta prinsipal pa 
uni kultura di diferente pais 
den un sertámen i pone én- 
fasis riba talento, abilidat 
komunikativo i yuda trese 
un kambio pa kuida medio 
ambiente. E ta un proyekto 
bou di direkshon di Juan La 
Porte ku tin mas ku 25 aña 
di eksperensia den maneho 
di diferente proyekto ku tin 
di aber ku entre otro arte, 
kultura i tambe sertámenan 
di beyesa. 
Boneiru den pasado a 


yega di gana premio mák- 
simo den e sertámen aki 
bou di direkshon di Angelo 
Hernandez Domacassé na 
aña 2013 i tambe 2016. Un 
regreso di Boneiru riba e 
plataforma grandi inter- 
nashonal aki sigur lo tin 
importansia, 
mirando 
e 
eksposishon grandi ku nos 
isla i su kultura lo risibí. 
Dia 1 pa 6 di ougùstùs 
2023 lo tuma lugá e di 25 
edishon di Festival His- 
panoamerica den konsepto 
di sértamen di beyesa ku 
lo selebrá na Punta Cana, 
Repúblika Dominikano. 
Durante e siman di kom- 
petensia aki lo tin diferente 


enkuentro ku personanan di 
vários pais, pa asina inter- 
kambiá i promové kultura. 
Entre otro sena i entrevista, 
kompetensia di talento, ka- 
minda Irlenska lo mester 
bai presentá nos bailenan 
tradishonal i tambe nos 
músika krioyo boneriano. 
Na e show final lo premia e 
ganadónan. 
Irlenska, 
un 
hóben 
boneriano ku ta stima su 
kultura i ku semper ta aportá 
na diferente aktividat sosial 
i kultural, resientemente a 
keda honrá ku sambarku di 
estímulo. Lo tin e honor pa 
ta Boneiru su representante 
den e festival aki. 


Irlenska Martinus na sertámen Hispanoamerica 
Internacional 

Reflekshon di Siman 


KI MARKA BO KE LAGA ATRAS? 
“Su yunan ta lanta i ta yam’é bendishoná, su esposo tam- 
be, i e ta gab’é bisando: “Tin hopi yu muhé ku a hasi bon, 
ma abo ta surpasá nan tur.” Proverbionan 31:28-29(BS) 


Muhé ta karakterisá pa ta: balente, luchadó, tierno, komp- 
rensibel, yen di amor, konsehero, skuchadó i pa sufri den 
silensio. 
E por hari ora e ta tristu, i ta duna maske e no tin hopi. E ta 
skucha i mas ku skucha e ta komprendé bo doló i ta mustra 
empatia. Su amistat ta sinsero i apesar ku tin separashon 
pa motibu di distansia, su kariño i amistat ta keda meskos. 
Muhé por edifiká un hogar, un pueblo, si asta un nashon. 
Pero tambe muhé por odia, envidiá, kibra i basha abou. 
Ku palabranan fuerte ku ta heridá e por basha abou un ami- 
stat, un matrimonio, si asta balor propio di un yu. Kibrando 
asina un yu, un hogar, un bario i un nashon. 
Ki marka abo ke laga atras komo hende muhé? Kua ta e 
testimonio di bo bida? Un ku ta edifiká òf un ku ta basha 
abou? 
Ohalá ku nos tur lo ta manera Dios ke pa nos ta, lagando 
un fragansia dushi di un ehèmpel digno pa siguí i digno pa 
komentá. Ku nos yunan lo yama nos bendishoná i ku nos lo 
surpasá tur espektativa. 
Pasobra maske ku nos ke òf nos no ke, semper nos ta laga 
un marka keda tras. 
Awe; Un siman nobo pa evaluá ki marka bo ta laga tras! 
Miralda Paula-Frans 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 

12.00 Aktualidat: 
Edjean Semeler 
13.00 Aki Bonaire: 
Eksposishon Terramar 
14.00 Herensia Korsou: 
Angelica Gabriel 
15.00 BAPA: 
Giovanni Gijsbertha 
16.00 Herensia: 
Erich Perigault Monte 
17.00 Aki Bonaire: 
Chispa di Pedo 
18.30 Herensia: 
Rose-mary Thielman 
19.30 Puerto Latino: 
Luis Zárraga 


20.00 Herensia: 
Jeroen Jansen 
21.00 Aki Boneiru: 
Dodenherdenking 
22.00 Herensia: 
Eddy Campos 
23.00 BAPA: 
Jackie Bernabela 


Pandemia di Corona no ta situashon 
di emergensia mas 


KRALENDIJK – E 
pandemia di Corona no ta 
un situashon di emergensia 
mundial mas. Esaki e or- 
ganisashon di salú mundial, 
WHO, ta informá, tres aña i 
mei despues ku a deskubrí 
e vírus di Corona. Direktor 
General Tedros di WHO, a 
hasi e anunsio ku speransa 
grandi. Esaki ta nifiká ku 
Covid-19 no ta un menasa 
mas pa salú públiko mundi- 


almente. 
Tempu ku WHO, dia 30 
di yanüari 2020, a mustra 
e vírus di Corona komo 
fuente di un krísis inter- 
nashonal, e malesa ainda 
no tabata yama Covid-19 i 
pafó di China ainda no taba- 
tin brote grandi. Entre tantu 
ta kalkulá ku mundialmente 
764 mion hende a haña e 
vírus i sinku miar hende 
por lo ménos ta bakuná un 


biá. Kasi shete mion hende 
a muri debí na e vírus te asi- 
na leu ku ta konosí. Desde 
e pik di yanüari 2021, shen 
mil morto pa siman, e si- 
fra di morto mundialmente 
a keda baha. Fin di aprel a 
konta 3500 morto semanal 
mundialmente komo kon- 
sekuensia di e vírus. 
Apesar ku e situashon di 
emergensia mundial a pasa, 
WHO ta enfatisá sí ku e 
vírus ainda ta keda bou di 
nos i ainda semanalmente 
míles di hende ta muri. 
E organisashon di salú di 
Nashonnan Uní ta mustra 
ku ainda semper por tin 
piknan di kontagio den por 
ehèmpel Sùitost Asia i Me- 
dio Oriente. 
Tedros a para ketu na e 
konsekuensianan di e vírus 
ku ta keda. “Covid a kam- 
bio nos mundu kompleto,” 
el a bisa, mustrando riba en- 
tre otro e konsekuensianan 
ekonómiko serio di e pan- 
demia i e pobresa ku e ola- 
nan di kontagio a okashoná. 
Hopi pais sinembargo no a 
spera riba e bahada dor di 


I N V I T A S H O N 


na un santu sakrifisio di misa pa 1 aña di fayesimentu di 


Eurich Otilio Paulina 


05-05-2022 


Djadumingu 7 mei 2023 
pa 10’or mainta 
na Parokia San Luis Beltran na Rincon. 


Aseptá esaki komo un invitashon personal. 


† 


Ecua Bon Construction B.V. 
ta buska 
- 1 Metselaar (albañil) 
- 1 Especialista en ceramica 
(steenbewerker) 


Mas inf. tel. nr. 782-2903 


J.S.C. CONSTRUCTION B.V. 
ta buska 
- metselaars 


-mester por pega bloki i pleister muraya 


Mas inf. tel. nr. 782-7213 


Ruiz Sanchez Clean and 
Construction 
ta buska 
- 2 karpinté 
- 3 persona pa den kapsalon 


Inf. tel. nr. 795-0781/ 795-1690 


Ban Pa Mi Construction B.V. 
ta buska 
voorman / uitvoerder / 
metselaar /Stucadoors / 
timmerman / Electriciën 
-Minimaal 5 jaar werkervaring, 
-bereid zijn te werken in de weekenden en op zondag 
en feestdagen. 
Bij interesse mail je CV naar: 
banpamiconstruction@hotmail.com 


KRALENDIJK – Un 
outo ku a kaba sali Rincon 
djadumingu mainta alre- 
dedor di kuartu pasá di 
shete a yòp un buriku 
riba e kaminda pariba di 
Onima. E buriku a muri 


Outo a yòp buriku 


mesora, miéntras ku e ve- 
híkulo a risibí basta daño. 
E dianan aki, debí 
na sekura, burikunan ta 
frekuentá 
áreanan 
res- 
idensial i kareteranan pa 
buska kuminda i awa. 
Buriku no tin sintí, sino 
instinto, pues no ta konsi- 
ente di e peliger ku nan ta 
representá. 
Riba e kaminda di 
Rincon 
konstantemente 
tin moveshon di e animal- 
nan aki. Ayera un mas a 
konfrontá morto. 


WHO i nan mes un eliminá 
un parti di nan medidan- 
an di Corona. Presidente 
Biden di Merka a deklará 
aña pasá ku ya e pandemia 
a pasa i na Hulanda tambe 


ya pa hopi luna hopi me- 
dida no ta konta mas. Na 
mart Gabinete Hulandes a 
skrap ainda e último medi- 
danan di Corona ku tabata 
na vigor. 

Eksitoso festival di Reggae 


KRALENDIJK—Kuater i sinku di mei, 
Fundashon Eduká Boneiru, a presentá Reggae 
Freedom Festival, ku a pèrkurá pa hopi hende 
yena den Tera Cora Ranch. Sigur bon ambiente 


ámbos dia, hendenan gosa di e músika di reg- 
gae. Diferente grupo a presentá riba esenario. 
Equal Rights & Justice Band, Mimoun and the 
Healers tabata di Boneiru i The Lions Band di 


Kòrsou. Aparte di e ambiente di reggae, algun 
persona a selebrá nan fecha natal e mardugá di 
djasabra, 6 di mei. Potrèt parti di e aktividat di 
reggae i esnan ku a hasi un aña mas di bida. 

KRALENDIJK--Dja- 
dumingu 7 di mei hopi 
hende a subi kaya pa kana 
i tuma puiru riba nan kur- 
pa. Ta trata di e aktividat di 
Color Your Walk 2023. 
E kanamentu a kuminsá 
na Kaya Amsterdam i a ter- 
miná na Te Amo Beach. 
Den pasado tabata or- 


Tremendo Color Your Walk 2023 


ganisá e aktividat aki, pero 
dado momentu no a sigui 
kuné. Awor tin un gru- 
po nobo a kuminsá kuné 
atrobe. 
Por komprondé ku tur 
karchi tabata bendé i e or- 
ganisadónan simplemente 
a warda e dia di e aktividat 
yega. 


E kanamentu ta hopi 
gustá, debí ku e hendenan 
ta kana den grupo i na dife- 
rente área riba e ruta, nan ta 
keda suplá ku puiru di koló. 
Na siñal di e kanamentu, ta 
kasi difísil rekonosé un per- 
sona, di e kantidat di puiru 
ku tin suplá riba dje. 

KRALENDIJK – Den 
kuadro 
di 
konmemo- 
rashon di mortonan debí 
na akshonnan di Segundo 
Guera Mundial, 4 di mei, 
tabatin un asina yamá ‘vri- 
jheidsmaaltijd’, komida di 
libertat, na Rincon. Esaki 
a tuma lugá na Cocari e 
biá aki. 
Riba dia 4 di mei ta 
konmemorá mortonan di 
Boneiru, kendenan apèrdè 
nan bida riba laman. Di tur 
e islanan di Karibe Hulan- 
des i Hulanda Karibense, 
Boneiru i Saba a sufri mas. 
Mas morto e kai den famia 


di e dos islanan aki. 
Dia 5 di mei, un dia 
despues, ta selebrá dia di 
liberashon na Hulanda, 
den sentido ku guera a 
kaba i e pais aki a keda 
liberá di e alemannan. 
Binti persona di edat a 
aseptá e invitashon pa par- 
tisipá na e komida di liber- 
tat e aña aki. 
Arthur Sealy a tene un 
charla i laga e grandinan 
mira un pelíkula kòrtiku 
tokante Segundo Guera 
Mundial den Karibe. 
Tabatin un diskushon 
animá tokante e tópiko. 


Komida di libertat 
na Cocari 


Lidernan di krèsh den fin 
di siman a sigui tayer pa 
skirbi kuenta, rima i kon 
traha ku kashi di pòpchi. 
E seshon tabata organisá 
pa SKAL den koperashon 
ku Training & Consul- 
tancy 2000. For di Aruba 
tabata presente outornan 
Olga Buckley i Desiree 
Correa ku tabatin e tayer 
na nan enkargo. 


Organisá pa SKAL i Training & Consultancy 2000 
Tayer pa lidernan di krèsh 

Djasabra tabatin apertura di Kas di Arte Sobremasa na Bulevar Julio Abraham. E 
apertura a sosodé ku un eksposishon di artistanan boneriano. E bishitantenan na 
apertura a apresiá obra di diferente artista lokal. 


Apertura Kas di Arte Sobremesa 

Kustumbernan na nasementu 
di un mucha (1) 


Pa: Bòi Antoin 


Salimentu na estado 
Maria Hart a konta den ‘Herensia di Siglo 20: “Si den pasado un 
mucha muhé ku no tabata kasá sali na estado, e tabata pasa den 
difikultat sumamente grandi. E mester a pasa mashá trabou. E mes- 
ter a atendé ku su tata i mama, ku sigur no tabata apresiá loke a 
pasa kuné. Mayornan tabata por lo general hopi severo den e tipo di 
kosnan aki.” 
Riba e tópiko aki mi a yega di kombersá ku Maria Hart (82 e tempu 
ei), habitante di Nikiboko, pa a tende mas di e asuntu aki. El a konta: 
"Sigur den e promé dianan ku sali na kla ku e yu ta na estado, tan- 
tu e tata komo mama tabata molestiá e pober mucha. Tabata keda 
rous'é, pasobra loke a sosodé no mester a pasa. Tin kaso konosí 
kaminda un mucha muhé asina tabata pasa den asina tantu tenshon 
ku na final e yu mes no tabata skapa. Salimentu na estado sin kasá 
tabata un krímen súmamente grandi.” 


Stampia kueru 
Segun Maria Hart, hopi bes tabata asina ku e mucha muhé na 
estado ei ta kore kasa promé ku e yu nase. Tin ta kasa djis despues 
ku e kriatura bini na mundu. Mas aleu tabata asina ku e mucha muhé 
ku sali na estado i ku despues kier a kasa, no por a hasi esaki atardi. 
E mester a kasa 10'or di mainta i enbes di kasamentu nan tabata 
bisa ku un mucha muhé asina a bai "stampia kueru". Esaki tabata 
pasobra e mucha muhé no a sali digno for di bou di su mama i tata 
pa bai kasa ku e hòmber ku a dun'é barika. 
E mucha muhénan di ántes mester a kuida nan kurpa bon. Ade- 
mas tabatin reglanan hopi severo pa frei. Ta di 7'or pa 9'or por a frei, 
anto na kas. No tabata haña chèns práktikamente nunka pa topa 
otro riba kaya. 


Regla 
"Si bo logra topa ku bo yònkuman na un fiesta por ehèmpel, bo no 
tabatin mag di balia kuné, pasobra tabata bo frei. Pero otro sí tabata 
balia kuné. Otro mucha muhé ta gosa ku esun di bo, anto esun di 
bo tabata gosa ku un otro. Un regla pues súmamente straño", Maria 
Hart a konta. 
Mas aleu Maria Hart a splika ku no tabata posibel pa un mucha 
hòmber i muhé namorá di otro tene relashon seksual promé ku ma- 
trimonio. Asta tabata asina ku despues di kasamentu e mama di e 
hòmber ku a kasa tabata a akudí na e kas na unda esnan resien 
kasá a pasa anochi, pa kue e klechinan di kama bai su kas, pa asina 
inspekshoná esakinan, ku e ùniko meta pa haña sa ku si e mucha 
muhé tabata señorita. 
"Si resultá ku e mucha muhé no tabata señorita, anto tambú ta- 


bata sera despues di dies. Esaki kier men ku tabata bini pleitamentu 
formal. E kasonan aki tabata bira kos grandi i te asta skandal tin biá. 
Spesialmente e mama di e hòmber por a hasi masha beheit, pasobra 
su yu a kasa ku un muhé ku no tabata señorita", segun Maria Hart. 


Seksualidat 
Ta interesante pa opservá ku no opstante ku tabatin reglanan 
severo pa dos hóben ku tabata namorá di otro, esnan ku kier a tene 
relashon seksual tòg promé ku matrimonio tabata "take chance". In- 
formashon riba seksualidat práktikamente no tabata eksistí ni na kas 
ni na skol. Sí tabata hasi tur posibel pa tene mucha hòmber for di 
mucha muhénan na skol. 
Maria: "Skol di sùr tabata pegá ku skol di frater. Si un mucha hòm- 
ber mester riska drenta kurá di skol di mucha muhé, e tabata keda na 
straf te ora skol kaba, anto pa kolmo e tabata haña dos sla di kabuya 
tambe. Pasobra tabata prohibí estriktamente pa un mucha hòmber 
di skol di frater drenta skol di sùr, ku tabata destiná pa mucha muhé.” 
Por a ripará antes ku mucha muhenan tabata lanta manera ku un 
miedu di mucha hòmber. Tabata eduká un mucha muhé di tal forma 
ku e ta evitá kontakto ku un mucha hòmber. Si mayornan di un mu- 
cha muhé tende ku nan yu tabata para kombersá ku mucha hòmber, 
e mester a prepará pa talbes haña un bon halá di sota. Na kas ta 
e mama tabatin e tarea pa duna e tiki informashon seksual ku un 
mucha tabata haña na kas. Pero no tabata splika e mucha tur kos. 
Maria: “Tin kos ku nan no tabata splikabo. Ta ora gai kanta kokoyoko 
bo ta haña sa kiko ta kiko. Pero e mamanan tabata splika nan yunan 
muhé ku nan mester tin rèspèt di nan kurpa. Nan mester respetá nan 
mes". 


Pregunta 
Mas aleu Maria Hart a splika ku antes, si komo un muhe hoben 
bo haña invitashon pa bai un fiesta bailabel na un kas di famia, esaki 
tabata bai kompañá ku yen di pregunta promé. Mester a informá 
promé ta ken ta bai e fiesta, ken ta "heer" i asina por sigui menshoná. 
"Si tabatin por ehèmpel den e fiesta ei un mucha muhé ku un yu, sin 
ku e tabata kasá, e no por a sinta huntu ku e otro mucha muhenan. E 
tin ku sinta apart. E ta konta te asta si e mester a haña un yu morto", 
Maria Hart a konta. 
(Ta sigui den edishon djaluna benidero) 


Di eskritor Olga Buckley 
Buki nobo pa 
Biblioteka 


Biblioteka Públiko Bonei- 
ru a risibí un buki nobo 
den su kolekshon. Ta trata 
aki di e buki Bons Slip. E 
eskritor Olga Buckley a 
entregá biblioteka e buki. 
E buki ta tantu na papia- 
mentu i hulandes. 

Awèl sí. Hopi hende a laga talka i 
puiru nan kurpa na koló. 
Basta hende riba pia ayera pa 
partisipá na ‘Colour your Walk’ 


- 


Fundashon Históriko Kul- 
tural 
Boneriano 
(FuHi- 
KuBo) e aña aki ta kumpli 
25 aña di eksistensia. Na 
1998, segun mi na luna di 
ougùstùs, nos a pasa e ak- 
tanan na notario Maarten 


Maartense. Dos persona 
ku a hunga un papel im- 
portante den lantamentu 
di FuHiKuBo tabata Arthur 
Sealy i Carine Zimmerman, 
mama di mi yu Sebel. Prin- 
sipalmente Carine, un se- 


ñora super bon organisá, 
tabata bisami kada bes pa 
hinka tur e aktividatnan ku 
mi tabata hasi bou di un 
fundashon. Mi a sigui su 
rekomendashon. 
Pa 
tur 
hende sa, ta Carine tabata 
e forsa inisial. 


*** 
Huntu nos a sinta yega na 
e nòmber FuHiKuBo. Si 
tabata awe mester a lanta 
FuHiKuBo, lo mi a sugerí 
un otro nòmber, den kua 
naturalesa tambe ta re- 
saltá. Kisas Fundashon di 
Historia, Kultura i Natura- 
lesa. FuHiKuNa (sin Bonei- 
ru) òf simplemente FHKN. 
Sinembargo el a bira FuHi- 
KuBo. Na hulandes nan ta 


bisa: ‘Gedane zaken ne- 
men geen keer.” El a bai 
manera el a bai. 


*** 
Semper mi tabata amante 
di naturalesa. Pero último 
20 aña, nèt despues ku 
nos a kaba lanta FuHiKu- 
Bo, naturalesa a poderá 
mas di mi. Mondi a para 
bira mi dibertishon, mi kas, 
lugá na unda mi ta chika 
energia, inspirashon, kono- 
sementu i sigui enfrentá e 
bida i mundu aki. Pues na- 
turalesa a kai chikí na mo- 
mentu di lanta FuHiKuBo. 


*** 
Historia, kultura i natura- 
lesa a bira mi pashon i mi 
bida. Mi no ke hunga vík- 
tima òf ‘zielig’, manera 
nan ta bisa na hulandes. 
Pero mi por sigurá boso 
ku e último tres dékada- 
nan aki mi a dediká kasi mi 
bida kompletu na reskatá i 
traspasá konosementu na 
e generashon aktual. Kisas 
esaki a pone ku mi no por 
a dediká hopi mas tempu 
na mi tres yunan. I mi úniko 
nietu. Pero mi ta kere ku 
nan a pordoná mi. Kisas 
mi a neglishá nan pa mo- 
tibu di Boneiru. Mi trabou- 
nan boluntario, sin kobra, 
pa salbaguardiá nos pa- 
trimonio 
kultural-históriko 
di Boneiru, a tuma muchu 
tempu. Pero mi ta kere ku 
tabata nesesario, pasobra 
si mi no a hasié, ken otro lo 
a hasié? P’esei mi ke pidi 
mi yunan pordoná mi. Pero 
di otro banda mi tabat’ei pa 
nan sí. I mi a yuda guia nan 
pa nan a yega te na kamin- 
da ku nan ta awe. 


DEN PASONAN 
DI BÒI 


E rúbrika aki no ta kos di tur dia den BONERIANO. 
Ta ora mi tin tempu, gana i tópiko pa skirbi ariba e ta 
sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene 
mi okupá, pa no lubidá e arte di skirbimentu. Tene 
tambe e dedenan fleksibel. Tene e tinu bei, purba pa 
no kai den ripitishon. 


*** 
Mientrastantu mi a ku- 
minsá yen di energia 
siman pasá pa bai ter- 
miná e trabou básiko pa 
reskatá 
nos 
herensia 
kultural-históriko. 
Traha 
mas 
video-dokumental 
históriko-kultural i publiká 
buki. Huntu ku Cees Luck- 
hardt nos a skirbi un buki 
ku a haña bon krítika asta 
den Volkskrant. E buki a 
kaba. Solamente nos un 
par ainda pa bende riba 
e dia di presentashon ofi- 
sial na Boneiru. Pero nos 
ta hasiendo trámite pa bai 
imprimí mas. 


*** 
Pronto mas buki ta bai 
sali. Pokopoko m’a pe- 
netrá atrobe den e mun- 
du aki. Tin hende pa 
yuda ku korekshon i asta 
ku finansiamentu. Un di 
mi soñonan ta pa saka 
atrobe e buki ‘Pueblo 
di Kunuku Bieu’, pero 
adaptá i ekspandé. Pues 
mas diki. Mi ta spera di 
por logra esaki pa sele- 
brashon di ‘Dia di Nort di 
Saliña’ 15 di desèmber. 
Tur esakinan ‘ku Dios ke.” 


*** 
Tambe mi ta buskando 
i preparando hende pa 
‘take over’. Ya mi tin al- 
gun, pero mester di hopi 
mas. Nan aporte lo ta 
sumamente nesesario. E 
dianan benidero nos ta 
bai start un proseso inten- 
sivo pa buska boluntario. 
Mi ta spera bo aporte. 
*** 


Riba tur djabièrnè mi ta bai kana ku dr. Miguel Gonzalez, e siruhano ku a salba 
mi dùim, poniendo ku mi por a sigui skirbi. Si e no tabat’ei, mi dùim tampoko 
lo tabat’ei. E ta disfrutá di nos kaminatanan. Djabièrnè ei nos a krusa un pida 
chikitu di Waikano. 

ARUBA 
ARUBA 
Proyecto digitalisacion Coleccion Maybelline Arends-Croes 


ORANJESTAD -- Du- 
rante un periodo di casi 2 
aña Ivan Quandus a traha 
riba digitalisacion di e co- 
leccion di musica di May- 
belline Arends Croes. E 
trabou inmenso aki ta cla 
y asina conserva pa futuro 
generacion. 
E materiaal ta consisti 


di Cassettes, DAT tapes, 
Mini discs, Cds, LPs, 45 
RPM, Reel to reel y vid- 
eos. E ta un coleccion cu ta 
duna refleho di 50 aña di un 
carera impresionante y di 
kita sombre di Maybelline 
Arends-Croes. 
Maybelline no ta un 
desconoci den nos comu- 


nidad, no solamente como 
docente na IPA y Colegio 
Arubano pero tambe como 
dirigente di varios koor 
y hurado prominente den 
diferente festival di Musica 
y canto na Aruba y Antias. 
Pa tur esaki a haya e 
premio Cultural maximo 
di Prins Bernhard Cultuur 
Fonds Caribisch Gebied na 
Maart 2022. Ivan Quandus 
ta gradici Prins Bernhard 
Cultuurfonds 
Caribisch 
Gebied pa su ayudo finan- 
ciero pa haci e proyecto aki 
posibel. 
Danki pa a reconoce e 
balor grandi di digitalisa 
e coleccion di Maybelline 
Arends-Croes y asina con- 
serva nos herencia cultural 
na un forma sostenibel. 
Riba e potret por aprecia 
momento cu Ivan Quandus 
ta entrega Maybelline e re- 
sultado di e trabou grandi 
aki. 


ARUBA 
KÒRSOU 


W I L L E M S TA D - 
-Djabièrnè 5 di mei sen- 
tral di a risibí informashon 
ku un tipo a pasa lòs al- 
gun tiru na altura di un 
skol riba Gouverneur van 
Lansbergeweg. 
Algun ratu despues un 
unidat a señalá e vehíkulo 
di e sospechoso na altura 
di un negoshi riba F.D. 
Rooseveltweg. 
A bai over na kòntròl di 


e vehíkulo aki i a detené 
e sospechoso, e hòmber 
E.B., nasé na Hulanda di 
17 aña di edat, pa viola- 
shon di lei di arma di kan- 
dela. E vehíkulo den kua a 
e sospechoso tabata aden, 
tambe polis a konfiská. 
A presentá sospechoso 
dilanti un fiskal ouksiliar 
ku a ordená su enkarsela- 
mentu pendiente di mas 
investigashon. 


Pa violashon lei di arma 
Detenshon riba Rooseveltweg 


Detenshon pa destrukshon 


W I L L E M S TA D - - 
Sentral di Polis a dirigí 
djabièrnè mainta un unidat 
polisial na un kas den área 
di Mahuma, pa un kaso di 
destrukshon. Na yegada di 
e unidat polisial el a bin 
topa ku un hòmber ku a 
deklará na polis ku doño 


di e kas ariba menshoná a 
dun’é enkargo pa basha e 
kas abou. Kontinuando ku 
e investigashon a sali na kla 
ku e pareha ku ta doño di e 
kas ta den proseso di sepa- 
rashon i bou di rabia e hòm- 
ber ku ta partner di e dama, 
a laga basha e kas abou. 


Na e sitio a detené e 
hòmber C.M.S., nasé na 
Kòrsou di 45 aña di edat. 
A presentá sospechoso 
dilanti un fiskal ouksiliar 
ku despues di interogashon 
a ordená su enkarselamen- 
tu pendiente di mas investi- 
gashon. 


Despues di mas ku 4 aña 
Awe promé barkunan di 
fruta ta yega 


WILLEMSAD – Awe 
djaluna 8 di mei Kòrsou 
ta risibí e promé barku- 
nan di fruta i berdura for 
di Venezuela. Esaki Promé 
Minister Pisas a anunsiá 
djabièrnè último. Esaki ta 
den kuadro di e reapertura 
di frontera marítimo dia 3 
di aprel último. 


Despues lo bini un di tres 
barku ora ku tur e papelnan 
nesesario ta kla.Ta mas ku 
4 aña Kòrsou lo risibí bèk 
e barkunan di fruta, berdura 
i peska. Pronto e barkunan 
di por mayor tambe por ku- 
minsá trese produkto 
E proseso a tuma su 
tempu pa por a regulá tur 


loke tabata nesesario pa por 
a kuminsá habri e frontera 
marítimo den fase i di un 
forma kontrolá. 
Gobièrno ta keda vigilá 
kon e proseso ta kana i ka- 
minda tin di ahustá i òf hasi 
kambio lo konsiderá esaki. 


Pa presentá su proyekto eskolar 
Izaline Calister serka gobernadó 


W I L L E M S T A D 
--Lider di proyekto di 
músika eskolar 'Bon Dia 
Goeiemorgen', Sra.Izaline 
Calister, a bishitá goberna- 
dor di Kòrsou, S.E. Lucille 
George-Wout. Durante e 
bishita, sra.Calister a sp- 
lika tokante su proyekto di 
músika na Gobernador. 

ARUBA 
ARUBA 


ORANJESTAD -- Pa 
6:06 di diabierne atardi 
Central di Polis ta wordo 
notifica cu tin un acci- 
dent basta pisa na altura di 
Op=Op ariba Avenida Nel- 
son O. Oduber. Ta despacha 
patruya policial, bombero 
y ambulance cu maximo 
urgencia na e sitio di acci- 
dente. 
Na yegada di patruya por 
a constata un auto marca 


Mama hoben a bira di dos morto 
den trafico pa 2023 


Honda ta perde control dal 
den un mata di kwihi. Taba- 
ta tin tres persona envolvi. 
Dos mucha seriamente her- 
ida y un dama cu no ta duna 
señal di bida. 
L a m e n t a b l e m e n t e 
bombero a logra saca e 
curpa sin bida di e dama. 
Pa 7’or di anochi Dokter 
Texier ta constata morto di 
e dama, Ruby Garcia naci 
na Aruba di 24 aña di edad. 


A pidi specialista di 
trafico como tambe polis 
tecnico na e sitio pa haci 
nan investigacion. Alabes 
Altocomisario di Polis Sr. 
Ramon Arnhem tambe a 
presenta na e sitio y mira e 
situacion lamentabel aki. 
E Honda Accord tabata 
unico vehiculo envolvi te 
awor. E fayecido, mama di 
dos mucha chikito, tabata 
labora den sector hotelero. 


ORANJESTAD -- Di- 
abierna den careda di 3’or 
di atardi presencia di po- 
lis a wordo pidi riba e ca- 
minda di Rooi Afo, den e 
bocht un poco mas panort 
di e misa di Faith Revival 
pa un auto Kia Rio a bol- 
ter. Mesora a manda polis 
na e sitio. 
Na yegada polis a bin 
topa cu e chauffeur fe- 
menino, kende a splika po- 
lis cu e tabata biniendo di 
pazuid net na e momento 
cu un truck tabata binien- 
do di direccion contrario e 
la bay hala mas na su man 
drechi a dal contra un ba- 
ranca y a bolter cu su auto. 
Na prome instante po- 
lis a pidi pa presencia di 
ambulance pero e dama 
chauffeur no tabata desea 


Auto a bolter den bocht na Rooi Afo 


asistencia medico. 
Polis a tuma tur datos y 
takelwagen a presenta pa 


hala e auto for di riba ca- 
minda publico. 


ORANJESTAD -- Dia- 
huebs den oranan di atardi 
polis a bay Bubali, poco 
panort di e rotonde chikito 
pariba di Superfood. Ey- 
nan un auto lo a alcansa un 
ciclista. 
Na yegada di patruya e 
ciclista tawata cana rond y 
no tawata desea asistencia 
di Paramedico. 


Accidente entre auto y ciclista 
na Bubali 


Locual a sosode ta cu 
e ciclista tawata bayendo 
zuid, esta e rotonde chikito 
momento cu un señora na 
stuur a subi caminda sin a 
wak e bicicleta. 
No lo tawata trata di un 
impacto fuerte, y na final e 
señora mes a opta pa pone e 
bicicleta den su auto y hiba 
e ciclista su destino. 

ARUBA 
STATIA/SABA/ST. MAARTEN 


O R A N J E S T A D 
(EUX) – Djaweps 3 di mei 
polis na Statia a detené un 
hóben di 17 aña inisial 
J.K.R.H., debí na violen- 
sia públiko i maltrato. 
E sospechoso tabata 


enbolbí den un pelea dia 
15 di aprel den oranan di 
anochi, kaminda herido a 
kai relashoná un hinka- 
mentu. 
Investigashon den e 
kaso aki ta kontinuá. 


Detenshon pa 
maltrato 


Konmemorashon víktimanan 
di Segun Guera Mundial 


THE 
BOTTOM 
– 
Djaweps 4 di mei a kon- 
memorá víktimanan di Se- 
gun Guera Mundial. Kuater 
di mei ta marka un dia 
importante no solamente 
den historia hulandes, pero 
tambe den historia di Saba 
i tambe di hopi otro isla 
ku nan hendenan a pèrdè 
nan bida durante Segundo 
Guera Mundial. 
Segun Guera Mundial 
tabata un guera destruk- 
tivo ku a inisiá na 1939 i a 
dura seis aña. El a kaba ku 
bida di miónes rònt mun- 
du, inkluso islanan manera 


Saba i otro islanan antiano. 
Hulanda 
a 
mantené 
su mes neutral durante e 
guera, pero no por a evitá 
e invashon di Alemania na 
1940 bombardiando Rot- 
terdam djis despues di e in- 
vashon. 
E guera a resultá de- 
safortunadamente 
den 
morto 12 sabano, huntu ku 
nan tabatin 11 nabegante i 
un enfermera. Ta rekordá 
di tur e 130 víktimanan an- 
tiano ku nan nòmber riba 
e monumento di Segundo 
Guera Mundial na The Bot- 
tom. 

ARUBA 
DEPORTE 
Apèrtura Kopa Lito 2023 djasabra anochi 


KRALENDIJK--Dja- 
sabra último 6 di mei 2023, 
tabatin apèrtura di e torneo 
anual di futbòl di nos futu- 
ronan, e torneo patrosiná 
pa e Banko Amigu ku ta 
MCB, esaki na Stadion An- 
tonio Trenidad na Rincon 
na Rincon, nos stadion in- 
ternashonal. E parti ofisial 
pa loke ta trata e apèrtura, 
esaki a kuminsá defilé di e 
ekiponan den e torneo. Pal- 
abranann di MC señor Ryan 
Martha, himno di Boneiru, 
Despues a sigui e diferente 
diskursonan di entre otro e 


direktor di MCB ku ta se- 
ñor Leonard Domacassé, 
tambe presidente di FFB 
ku ta señor Luti Balentin, 


tambe diputado di deporte 
señor James Pablo Kroon. 
Despues di e seremonia ofi- 
sial, e ekiponan a bandona 


tereno di wega pa kuminsá 
ku e promé partido di e 
torneo ku a bai entre Real 
Rincon i At. Flamingo, di 


kua Real Rincon a gana ku 
skor di 4-0. 
Riba potrètnan parti di e 
defile. 


KRALENDIJK--SV 
Atl. Flamingo di Nikiboko, 
djabièrnè último 5 di mei 
2023, den promé partido 
futbòl bálido pa e torneo 
Kopa Dia di Boneiru 2023, 
a golia SV Uruguay Titans 
di Antriòl ku skor di 4-0 i 
logra su promé 3 puntonan 
di e torneo. 
Esaki tabata den pre- 
sensia di 242 fanátiko ku a 


paga pa mira e partido den 
Stadion Antonio Trenidad 
na Rincon, nos stadion in- 
ternashonal. 
E golnan di e partido ta- 
bata di Yannick Bekman na 
di 23 i 58 minüt di e parti- 
do, Giovanni Makaai na di 
31 mnüt i Yurick Seinpaal 
na di 63 minüt di e partido. 
Momentu ku e partido 
a parti na dos pa sosiegu 


reglamentario, Atl. Flamin- 
go tabata dilanti 2-0 den e 
partido. 
E di dos mitar Atl. Fla- 
mingo ta anotá na dos 
okashon mas pa finalmente 
bai ku e viktoria di 4-0 riba 
SV Uruguay Titans. 
Tabata un bon partido ku 
finalmente SV Atl. Flamin- 
go a bai ku e 3 puntonan di 
e partido 


Rèfrinan ku a dirigí e 
partido aki ta Bryan Virgin- 
ie, asistí na banda pa Geof- 
frey Angela i Benjamin 
Henricus. 
Despues di e partido aki 
e torneo a sigui djadumingu 
último 7 di mei 2023 den 
Stadion Antonio Trenidad 
na Rincon ku e partido en- 
tre e ekiponan Arriba Perú i 
Young Boys. 


Djárason awó 10 di mei 
tin kontinuashon di e torneo 
pa 8or anochi ku e partido 
entre e ekiponan SV ATC 
di Tera Kòrá i SV Vespo 
di Rincon den Stadion An- 
tonio Trenidad na Rincon, 
nos stadion internashonal. 
Éksito na e ekiponan 
den e torneo. 


Promé partido Kopa Dia di Boneiru 
SV Atl. Flamingo a golia SV Uruguay 4-0 


KRALENDIJK--Dja- 
sabra último ku tabata e 
promé dia di e torneo di 
futbòl Kopa Lito di 6 edi- 
shon, esaki na Stadion An- 
tonio Trenidad na Rincon, 
e ekipo ku Real Rincon di 
Rincon a golia Atl. Fla- 
mingo di Nikiboko ku skor 
di 4-0 den kategoria U17. 
Tabata e promé dia di e 
torneo Kopa Lito 2023, e 
di 6 edishon, unda ku Real 
Rincon a bai ku e viktoria 


di 4-0 riba Atl. Flamingo. 
Tabata un tremendo par- 
tido ku lamentablemente 
nos no a logra haña nòm- 
bernan di outornan di e gol- 
nan di e partido. 
Ta bon pa meshoná aser- 
ka ku Atl. Flamingo a yega 
hopi serka gol na diferente 
okashon pero no a logra 
yega na gol i ta keda kòr- 
tiku. Atl. Flamingo pues a 
kai vensí ku skor di 4-0 den 
nan promé partido di Kopa 


Lito 2023, o sea e di 6 ed- 
ishon di e torneo aki. 
Ta bon pa agregá aser- 
ka, ku e torneo aki pa Kopa 
Lito, ta unu ku a kuminsá 
7 aña pasá ku 250 mucha, 
pero ku atrabes di añanan 
a sigui krese tur aña i ku 
awe ta konta ku un partisi- 
pashon di MIL mucha den 
e torneo aki. Tremendo 
desaroyo por sièrto. 
Éksito na e ekiponan 
den e torneo aki. 


Real Rincon 4-0 riba Atl. Flamingo U17 

Na TCB i BONHATA 
Diputado Craane a entregá sertifikashon 
Blue Destination 


KRALENDIJK-- Du- 
rante e ‘TCB after five 
event’ ku a tuma lugá 
djaweps 4 di mei, diputado 
Jolinda Craane a entregá 
sertifikado di Blue Desti- 


nation. Mundu empresarial 
di Boneiru ta un di e for- 
sanan impulsor tras di Blue 
Destination. E Sertifikado 
di Blue Destination ta un 
sistema di sertifikashon pa 


yuda empresanan lokal hasi 
negoshi den un forma mas 
sostenibel i sosial. Bonaire 
Blue Destination su aspi- 
rashon ta pa yega na un sin- 
ergia perfekto entre natura- 


lesa, kultura i ekonomia. Ta 
protehá i utilisá nos rekur- 
sonan natural, manera por 
ehèmpel e oséano rònt di 
nos isla. Blue Destination 
ta propagá loke Boneiru 


ta para p’e i ta yuda atraé 
bishitante ku ta kompartí 
e balornan aki. E bia akia 
toka turno na BONHATA 
i TCB pa risibi nan sertifi- 
kashon. 


